DA Den Europæiske Unions Tidende C 144/9

Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgninger om eksklusiv tilladelse til efterforskning efter flydende eller gasformige kulbrinter, benævnt »Aquila-tilladelsen« og »Arcachon Maritime-tilladelsen«)

(2005/C 144/04)

(EØS-relevant tekst)

Ved ansøgning af 18. december 2004 har selskaberne Vermilion Rep SAS og Vermilion Exploration SAS, hvis hovedsæders adresse er Route de Pontenx, PARENTIS-EN-BORN, 40161 (Frankrig), anmodet om eksklusiv tilladelse til i en periode på fem år at efterforske flydende eller gasformige kulbrinter, benævnt »Aquila-tilladelsen« for et ca. 709 km2 stort areal delvis beliggende i departementet Gironde, delvis beliggende i dette departements fastlandssokkel og delvis beliggende på havbunden ud for dette departement.

Ved ansøgning af 4. marts 2005, har selskabet Island Oil and Gas plc, hvis hovedsæde er beliggende på adressen »Curdarragh« Annamult, Bennettsbridge, County Kilkenny (Irland), anmodet om eksklusiv tilladelse til i en periode på fem år at efterforske flydende eller gasformige kulbrinter, benævnt »Arcachon Maritime-tilladelsen« for et ca. 638 km2 stort areal (delvis i konkurrence med ansøgningen om Aquila-tilladelsen) delvis beliggende i fastlandssoklen og på havbunden ud for departement Gironde.

Disse tilladelser ligger inden for en perimeter, der udgøres af længde- og breddekredse, som danner hjørner ved deres geografiske koordinater, idet udgangspunktet er længdekredsen gennem Paris (koordinaterne er opgivet i Greenwichgrader):

Toppunkt Længde Bredde A 4,30 gr Ø (1°31'56'' Ø) 49,90 gr N (44°54'40'' N) B 3,90 gr Ø (1°10'20'' Ø) 49,90 gr N (44°54'40'' N) C 3,90 gr Ø (1°10'20'' Ø) 49,80 gr N (44°49'16'' N) D 4,00 gr Ø (1°15'44'' Ø) 49,80 gr N (44°49'16'' N) E 4,00 gr Ø (1°15'44'' Ø) 49,59 gr N (44°37'55'' N) F 4,01 gr Ø (1°16'17'' Ø) 49,59 gr N (44°37'55'' N) G 4,01 gr Ø (1°16'17'' Ø) 49,56 gr N (44°36'18'' N) H 4,00 gr Ø (1°15'44'' Ø) 49,56 gr N (44°36'18'' N) I 4,00 gr Ø (1°15'44'' Ø) 49,50 gr N (44°33'04'' N) J 4,10 gr Ø (1°21'08'' Ø) 49,50 gr N (44°33'04'' N) K 4,10 gr Ø (1°21'08'' Ø) 49,60 gr N (44°38'28'' N) L 4,20 gr Ø (1°26'32'' Ø) 49,60 gr N (44°38'28'' N) M 4,20 gr Ø (1°26'32'' Ø) 49,70 gr N (44°43'52'' N) N 4,30 gr Ø (1°31'56'' Ø) 49,70 gr N (44°43'52'' N)

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (den franske statstidende (Journal officiel de la République française) af 22. april 1995).

Alle yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61 boulevard Vincent Auriol, Télédoc 133, F-75703 Paris Cedex 13, (tlf. (33) 144 97 23 02, fax (33) 144 97 05 70).

(1) EFT L 164 af 30.6.1994, s. 3.